Іс №1-338/2015

Ү К І М

Қазақстан Республикасы атынан

07 шілде 2015 жыл. Қызылорда қаласы.

Қызылорда қаласының № 2 соты құрамында төрағалық етуші судья А.Сайдуллаев, сот отырысының хатшысы М.Жылгелдиевтың отыруында, мемлекеттік айыптаушы ретінде Қызылорда қаласы прокурорының аға көмекшісі З.Гичиевтің, жәбірленуші Қ.Абылаевтың, сотталушы Ж.Абылаевтың, оның қорғаушы К.Келімбетованың қатысуымен, Қызылорда қаласының № 2 сотының сот отырысы залында, өзінің ашық басты сот талқылауында, сотталушы:

Абылаев Жарас Казыбаевичтың- 30.06.1987 жылы Қызылорда облысында туылған, ұлты қазақ, Қазақстан Республикасының азаматы, отбасылы, орта білімді, жұмыссыз, бұрын сотты болмаған, Қызылорда облысы, Қармақшы ауданы, Төребай би ауылы, Байшоралы көшесі, №9 үй тұрғыны, бұлтартпау шарасы ретінде 10000 теңге кепіл қолданылған, айыптау актісі көшірмесі 22.06.2015 жылы тапсырылған,

Қазақстан Республикасы ҚК-нің 106-бабының 1-бөлігімен сотқа берілген қылмыстық құқық бұзушылық ісін қарады.

Сот тергеуіндегі дәлелдемелерді зерттеп,- соттың

А Н Ы Қ Т А Ғ А Н Ы:

Сотталушы Ж.Абылаев 08.06.2015 жылы 21:00 сағат шамасында, Қызылорда қаласы, Нұрхабаев көшесі, №113 үйге ішімдік ішкен күйде келген кезінде ағасы Қ.Абылаев оған өз наразылығын білдіріп, алдағы уақытта ішпеуіне ескерту жасаған сәтінде, екеуінің арасында жанжал туындап, өзара сөзге келіп ерегісіп қалып, ағасы оның бетінен шапалақпен ұрып жібергеннен кейін, ол денсаулыққа қасақана ауыр зиян келтіру мақсатында, асқана бөлмесінен асхана пышағын алып шығып қолындағы пышақпен ағасы Қ.Абылаевты ұрып, оған іш қуысына еніп, бауырын жарақаттаған өміріне қауіпті, денсаулығына қасақана ауыр зиян келтірген.

Сотталушы Ж.Абылаев кінәсін толық мойындап, ішімдік ішкен күйде ағасымен ерегісіп ол бетінен шапалақпен ұрып жібергені себепте асхана пышағымен оны ұрып жарақат салғанын, одан кешірім сұрайтынын көрсетті.

Жәбірленуші Қ.Абылаев өз жауабында, інісі Ж.Абылаев үйге ішімдік ішіп келгеніне ашуланып, оған ескерту жасағанында, екеуінің арасында жалжал туындап, оның бетінен шапалақпен бір ұрғанын, содан кейін ол пышақпен ішінен ұрып дене жарақатын салғанын, оған кешірім бергенін көрсетті.

Сотталушы Ж.Абылаевтың қылмыстық іс-әрекеті өзінің мойындауымен қатар, жәбірленушінің осы жауабымен және іс құжаттарымен өзінің дәлелін табады.

Атап айтқанда, оқиға орнын қарап-тексеру хаттамасымен, заттарға қарау жүргізу оны алу хаттамасымен қылмысы өз дәлелін табады.

Психикалық зат пайдалану және мас болу фактісін анықтау үшін медициналық куәландырудың қортындысына сәйкес ол жеңіл дәрежеде алкогольдік масаңдық күйде болғандығы анықталған.

Сот-дәрігерлік сараптамасының қорытындысымен Қ.Абылаев іш қуысына еніп, бауырын жарақаттаған өміріне қауіпті, денсаулығына ауыр зиян келтірген дене жарақатын алғандығы анықталған.

Сотталушы Абылаев Жарас Казыбаевичтың іс-әрекеті Қазақстан Республикасы ҚК-нің 106-бабының 1-бөлігімен дұрыс дәрежеленген, себебі, ол денсаулыққа қасақана ауыр келтіру мақсатында, қолындағы пышақпен ағасы Қ.Абылаевты ұрып, оған іш қуысына еніп, бауырын жарақаттаған өміріне қауіпті, денсаулығына қасақана ауыр зиян келтірген.

Қазақстан Республикасы ҚК-нің 11-бабының 4-бөлігінің талабына сәйкес жасалған іс-әрекеттер ауыр қылмыс деп танылады.

Сот сотталушының қылмысын мойындап, шын жүректен өкінуін қылмыстық жауаптылығын жеңілдететін мән-жайы деп, жауаптылығын ауырлататын мән-жайы жоқ деп таниды. Сотталушыға жаза тағайындау кезінде құқық бұзушылықтың сипаты мен қоғамдық қауіптілік дәрежесін, оның жеке басын, отбасы жағдайын, бұрын соттылығы жоғын, жақсы мінезделетінін, жәбірленушінің кешірімін, қылмыстық жауаптылықты жеңілдететін және ауырлататын мән-жайын, тағайындалған жазаның оның түзелуіне ықпалын, асырауындағы жасы толмаған балаларын барын ескеріп, оған бас бостандығын шектеу жазасын тағайындауға жатады деп сот тұжырымдайды.

Қазақстан Республикасы ҚК-нің 44 бабының 1-бөлігінің талабына сәйкес сотталушы тұрақты жұмыс орны және оқуда жоқ болуына байланысты жергілікті атқарушы органдар айқындайтын орындарда, бірақ жылына екі жүз қырық сағаттан аспайтын мәжбүрлі еңбекке тартылуға жатады деп сот табады.

ҚК-нің 145 бабының 10-бөлігінің талабына сәйкес бұлтартпау шарасы ретінде Қызылорда облыстық сотының кеңсесінің депозиттік есеп шотына енгізілген кепіл - 10000 теңге кепіл беруші Абылаев Жарас Казыбаевичқа қайтарылуға жатады.

Қазақстан Республикасы ҚПК-нің 118 бабының 3-бөлігінің талабына сәйкес заттай дәлелдеме ретінде танылып, іске тіркелген, Қызылорда ҚІІБ-ның сақтау камерасында сақтауда тұрған 1 дана асхана пышақ, 1 дана қанға ұқсас дақтары бар көк түсті футболка және жәбірленуші Қ.абылаевтың 1 дана қара түсті «Адидас» үлгісіндегі трикосы, 1 дана көк түсті ішкі киімі, 2 дана савры қара түстес қанға ұқсас дақтары бар жаздық аяқ киім жойылуға, іске тіркелген күдікті Ж.Абылаевтың және жәбірленуші Қ.Абылаевтың жауап алу барысы түсірілген 1 дана «DVD-R» жазуы бар дискі іс құжаттарымен сақтауға қалдырылуға жатады.

ҚПК-нің 178 бабының 1-бөлігінің талабына сәйкес сотталушы Ж.Абылаевтан мемлекет пайдасына сот сараптамасы органдарында сараптама жүргізуге жұмсалған 167670 (бір жүз алпыс жеті мың алты жүз жетпіс) тенге сот шығыны өндірілуге жатады.

Жоғарыдағылардың негізінде және Қазақстан Республикасы ҚПК-нің 387-390, 392-393, 395-398, 401-402-баптарын басшылыққа алып,- сот

Ү К І М Е Т Т І:

Сотталушы Абылаев Жарас Казыбаевич Қазақстан Республикасы ҚК-нің 106-бабының 1-бөлігімен кінәлі деп танылсын, ол 3 (үш) жылға бас бостандығын шектеуге жазалансын, ҚК-нің 44 бабының 1-бөлігі қолданылып осы мерзімге пробациялық бақылау белгіленсін.

Сотталушы Ж.Абылаевқа пробациялық бақылауды және мінез-құлқын қадағалауды жүргізу Қармақшы аудандық Пробация қызметіне жүктелсін.

Сотталушы Ж.Абылаевқа Пробация қызметіне хабарламай тұрақты тұрғылықты жерін, жұмысын, оқуын ауыстырмау, алкогольдік ішімдік ішілетін түнгі ойын-сауық орындарға бармау міндеттерін орындау жүктелсін.

Сотталушы Ж.Абылаев жергілікті атқарушы органдар айқындайтын орындарда, бірақ жылына екі жүз қырық сағаттан аспайтын мәжбүрлі еңбекке тартылсын.

Сотталушы Ж.Абылаевқа үкім заңды күшіне енгеннен кейін он тәулік ішінде пробация қызметіне есепке қою үшін Қармақшы аудандық Пробация қызметіне келу міндеттелсін.

Сотталушыға бас бостандығынан шектеуге сотталған адам жазаны өтеуден қаскөйлікпен жалтарған жағдайда, бас бостандығынан шектеудің өтелмеген мерзімі дәл сол мерзімге бас бостандығынан айыру түріндегі жазаға ауыстырылатыны түсіндірілсін.

Сотталушы Ж.Абылаевқа бұлтартпау шарасы ретінде қабылданып, «Қызылорда облыстық сотының кеңсесі» мемлекеттік мекемесінің №KZ650705015010012008 депозиттік есеп шотына енгізілген кепіл - 10000 (он мың) теңге кепіл беруші Абылаев Жарас Казыбаевичқа қайтарылсын.

Заттай дәлелдеме ретінде танылып, іске тіркелген, Қызылорда ҚІІБ-ның сақтау камерасында сақтауда тұрған 1 дана асхана пышақ, 1 дана қанға ұқсас дақтары бар көк түсті футболка және жәбірленуші Қ.Абылаевтың 1 дана қара түсті «Адидас» үлгісіндегі трикосы, 1 дана көк түсті ішкі киімі, 2 дана савры қара түстес қанға ұқсас дақтары бар жаздық аяқ киім жойылсын, іске тіркелген күдікті Ж.Абылаевтың және жәбірленуші Қ.Абылаевтың жауап алу барысы түсірілген 1 дана «DVD-R» жазуы бар дискі іс құжаттарымен сақтауға қалдырылсын.

Сотталушы Ж.Абылаевтан мемлекет пайдасына сот сараптамасы органдарында сараптама жүргізуге жұмсалған 167670 (бір жүз алпыс жеті мың алты жүз жетпіс)тенге сот шығыны өндірілсін.

Үкімге наразы жағы осы сот арқылы үкім жария етілген күннен бастап 15 (он бес) тәулік ішінде Қызылорда облыстық сотының қылмыстық істер жөніндегі апелляциялық сот алқасына апелляциялық шағым немесе наразылық келтіруге құқылы.

Төрағалық етуші, судья:- А.С.Сайдуллаев